
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02452/2013-04
23.01.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У ПРИШТИНИ-УЧИТЕЉСКИ ФАКУЛТЕТ У ПРИЗРЕНУ са седиштем у ЛЕПОСАВИЋУ, ЛЕПОСАВИЋ, ПИБ: 101262118, Матични број: 09231951,  испуњава прописане стандарде за акредитацију студијског програма ОАС4 - ВАСПИТАЧ У ПРЕДШКОЛСКИМ УСТАНОВАМА у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-УЧИТЕЉСКИ ФАКУЛТЕТ У ПРИЗРЕНУ са седиштем у ЛЕПОСАВИЋУ је дана 26.11.2013. године поднела захтев за акредитацију студијског програма ОАС4 - ВАСПИТАЧ У ПРЕДШКОЛСКИМ УСТАНОВАМА у оквиру поља друштвено-хуманистичких наука под бројем 612-00-02452/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-УЧИТЕЉСКИ ФАКУЛТЕТ У ПРИЗРЕНУ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ-УЧИТЕЉСКИ ФАКУЛТЕТ У ПРИЗРЕНУ  за студијски програм ОАС4 - ВАСПИТАЧ У ПРЕДШКОЛСКИМ УСТАНОВАМА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
Студијски програм   ОАС4 - ВАСПИТАЧ У ПРЕДШКОЛСКИМ УСТАНОВАМА садржи све законом предвиђене елементе. Полагањем свих испита предвиђених курикулумом студијског програма студент стиче 240 ЕСПБ бодова. Програм је прихваћен 20.06.2013. године од стране Сената Универзитета у Приштини. Програм припада пољу друштвено-хуманистичких наука и области педагошке и андрагошке науке. Стручни назив који се стиче савладавањем студијског програма је дипломирани васпитач, што је у складу са листом стручних, академских и научних назива коју је усвојио Национални савет за високо образовање.  
 Основни квантитативни подаци о програму су:
1. Трајање програма=4 године  
2. Број ЕСПБ бодова= 240
3. Број студената који се уписује на прву годину= 50
4. Просечан број часова активне наставе недељно по години
	     предавања + вежбе       = укупно,    ЕСПБ


15.00 + 13.00  = 28.00, 30.00
14.00 + 14.00  = 28.00, 30.00 
16.00 + 10.00  = 26.00, 31.00
13.00 +  8.00  = 21.00, 29.00 
15.00 +  8.00  = 23.00, 29.00
20.00 + 11.00  = 31.00, 31.00 
16.00 + 14.00  = 30.00, 32.00
 6.00 +  6.00  = 12.00, 28.00  
5. Проценти предмета по категоријама
АО=15.79%, ТМ=19.65%, НС=28.07% и СA=36.49%
6. Проценат изборности на програму=22.50% 
7. Број наставника на студијском програму= 25
            Број наставника са пуним радним временом =19
      Број наставника са делом радног времена = 1
[bookmark: OLE_LINK1][bookmark: OLE_LINK2]	      Број наставника ангажованих по уговору= 5 
8. Број сарадника на студијском програму= 9
      Број сарадника са пуним радним временом=8 
      Број сарадника ангажованих по уговору=1  
9. Просечно оптерећење наставника на програму= 2,74
10. Просечно оптерећење наставника на установи=6.43 
11. Просечно оптерећење сарадника на програму=5,94 
12. Просечно оптерећење сарадника на установи= 10.09
13. Проценат наставе на програму коју држе наставници са пуним радним временом= 82.80% 
14. Број библиотечких јединица релевантних за студијски програм=191  
15. Број уџбеника=195 
16. Укупан број акредитованих студената=585 
17. Минимални број квадрата бруто простора у установи=1170м2 
18. Простор за извођење наставена програму=450
19. Бруто простор у установи=2080 м2 
20. Просечан бруто простор по студенту= 2080 / 585

Стандард 1: Структура студијског програма

Студијски програм садржи све законом предвиђене елементе и има предвиђени број ЕСПБ бодова за сваки предмет, семестар и годину. Наведен је укупан број часова активне наставе за сваку годину студија као и листа обавезних и изборних предмета. Наведен је број ЕСПБ бодова за праксу студената за сваку годину. По структури и садржају студијски програм прати кретања из области предшколског образовања и васпитања, укључен је у активне токове савремене науке и изучавања методике васпитно-образовног рада са децом предшколског узраста. У опису стандарда значајно место заузима опис уписа студената што није у директној вези са овим стандардом.

У студијском програму je направљен баланс неопходних дисциплина: дидактичко-методичких, педагошко-психолошких, школских и опште-образовних предмета, као и наставне праксе, која je добила посебан значај. У опису овог стандарда постоји неколико недовољно јасно одређених сегмената: "Изборним предметима дата је намена: они могу да буду тако конципирани – као модули – да њиховим планским бирањем, студенти буду стручно оспособљени за држање изборних предмета (веронауке, грађанског васпитања, страног језика, информатике, итд.)“.  Препоручује се установи да јасније одреди функцију изборних предмета, који овако назначени имају функцију модула и оспосoбљавају студенте за настaву веронауке, грађанског васпитања, страног језика и информатике. Број предмета и часова који су предвиђени за ове предмете не оставља утисак  да би се на основу овога могли формирати васпитачи који су компетентни за предвиђене области, дакле страни језик, информатику, грађанско васпитање и веронауку. 

Стандард 2: Сврха студијског програма

Сврха студијског програма је јасно истакнута. Програм обезбеђује стицање компетенција за образовање васпитача у предшколским установама, чему доприносе обавезни и изборни предмети. Сврха је у складу са циљевима и задацима установе. У додатку дипломи установа наводи следеће: " Лице које је завршило основне академске студије ВАСПИТАЧ У ПРЕДШКОЛСКИМ УСТАНОВАМА и урадило заршни рад, стиче звање дипломирани васпитач". 

Стандард 3: Циљеви студијског програма

У опису овог стандарда установа наводи следеће: „Циљ студијског програма је постизање компетенција и академских вештина из области васпитно – образовног рада. То, поред осталог укључује и развој креативних способности разматрања проблема и способност критичког и аналитичког мишљења, кооперативности, комуникативности и овладавање специфичним знањима и практичним вештинама потребних струци.“ Овако формулисани циљеви не садрже специфичности везане за овај студијски програм. Препоручује се установи да унапреди опис овог стандарда.

Стандард 4: Компетенције дипломираних студената

Дефинисане су опште и предметно-специфичне компетенције које су могле бити више спецификоване и операционализоване. Установа наводи да савладавањем студијског програма студент стиче следеће опште способности:
· Способност анализе, синтезе и предвиђања решења и последица ситуација у непосредном васпитном раду са децом у предшколским установама.
· Способност овладавања пројектовањем и реализацијом примењених истраживања у области предшколског васпитања и образовања.
· Способност примена знања у пракси.
· Способност за критичку процену и усавршавање сопствене васпитне праксе.
· Развој комуникационих способности и вештина, као и сарадње са социјалним и међународним окружењем.

Установа наводи да савладавањем студијског програма студент стиче следеће предметно-специфичне способности:
· Темељно познавање и разумевање теоријских достигнућа из области предшколског васпитања и образовања.
· Способност решавање конкретних васпитно-образовних проблема уз употребу научних метода и поступака.
· Способност праћења и примене иновација из струке.
· Развој вештина и спретности у употреби знања из подручја предшколског васпитања и образовања.

Уз овај стандард дат је Додатак дипломи, образац прописан Правилником о садржају јавних исправа које издаје високошколска установа Службени гласник РС број 40109. 

Стандард 5: Курикулум

Структура курикулума обухвата распоред предмета по семестрима, фонд часова и број ЕСПБ бодова. Дат је распоред часова (Прилог 5.1) за зимски и летњи семестар у академској 2013/14. години. Из Прилога 5.2 - Књига предмета дат је опис стручне праксе и завршног рада. ЕСПБ бодови додељени појединим предметима су одређени по јединственој методологији.

Опис сваког предмета садржи статус предмета (обавезни или изборни), име наставника, предуслове за изучавање, циљ, исходе, садржај, литературу, наставне методе и начин оцењивања. Циљеви и исходи су у појединим предметима непрецизни, уопштени и кратки. Литература која је наведена не садржи прецизна одређења о обиму и броју страница, однос бодова у предиспитним обавезама и на испиту је прилично неуједначен као и број елемената у предиспитним обавезама. Недељно оптерећење студената је од 21-30 часова по семестру. Методе извођења наставе навођене су према различитим класификацијама. Сви предмети су једносеместрални. Неки програми су преамбициозни за предвиђени недељни фонд часова (Педагогија), док неки предмети по садржају нису прилагођени васпитачима предшколских установа (Дидактика,  Инклузивна настава). Препоручује се установи да у наредном периоду узме у обзир ове примедбе.

Из Табеле 5.4 - Листа предмета по типу предмета - види се проценат заступљености појединих предмета у тим групама тако да  су научно-стручни нешто испод стандардом предвиђених (28,07%), а стручно-апликативни нешто изнад стандардом предвиђених (36,49%).  Заступљеност изборних предмета је 21,20% (30 изборних предмета). 

Стандард 6:  Квалитет, савременост и међународна усаглашеност студијског програма

Програм је свеобухватан и нуди најновија стручна сазнања, усклађен је са савременим токовима струке и науке и компатибилан је са установама из образовног европског простора. Програм је усаглашен са другим програмима у установи.

Студијски програм је усклађен и упоредив са програмима Учитељског факултета у Ријеци, Учитељског факултета у Осијеку и Педагошког факултета у Љубљани чије су интернет адресе дате у документацији и доступне преко интернета (Прилог 6.1, 6.2, 6.3).

Прилог 6.4 се односи на препоруке и усаглашеност програма основних академских студија Васпитач у предшколским установама са одговарајућом добром праксом у европским институцијама. Студијски програм је усаглашен у погледу трајања студија, услова преласка у наредну годину, начина бодовања постигнућа, начина студирања и стицања дипломе.

Стандард 7: Упис студената

На програм се уписује 50 студената, што је у складу са расположивим кадровским и материјално-техничким могућностима установе. Из наведених прилога и табела види се да се упис врши на основу конкурса и Правилника о упису студената на студијске програме и да се именује Комисија за пријем студената. Упис студената се врши уз проверу посебних способности (физичке, говорне и музичке) и тестова знања из српског језика и књижевности и опште културе и информисаности. Рангирање студената се врши на основу успеха постигнутог у средњој школи и на пријемном испиту. Провера способности је елиминаторног карактера.

Из Табеле 7.1 - Студенти уписани на студијски програм у претходне три године - дат је преглед броја уписаних студената и просечна оцена успеха у средњој школи, која се креће од 3,20-3,50. Табела 7.2 - Преглед броја студената уписаних на овај студијски програм у текућој школској години показује да број студената по години опада са порастом године студија и да је укупан број студената на овом студијском програму у школској 2013/2014 години био 139. 

Стандард 8: Оцењивање и напредовање студената

Из Прилога 8.1 - Књига предмета са описом стручне праксе и завршног рада види се да је за сваки предмет студијског програма утврђен ЕСПБ бодова према оптерећењу студента и према јединственој методологији. То се односи и на стручну праксу и завршни рад.

Из Табеле 8.1 уочава се да студенти стичу поене полагањем испита и испуњавањем предиспитних обавеза, чији је број различит у зависности од предмета. У оквиру овога задовољен је стандард да студент током наставе испуњавања предиспитних обавеза може да оствари минимално 30 а максимално 70 поена. 

Статистички подаци о напредовању студената на студијском програму на све четири године студија показују да се просечна оцена на испитима креће од  6,91 до 7,02 што није задовољавајући податак. Број студената који је остварио 60 ЕСПБ бодова је веома мали и креће се од 3 до 9. Највећи број студената остварио је између 37 и 59 бодова. Препоручује се установи да у наредном самовредновању анализира наведене показатеље и предузме мере за њихово унапређење. Осипање студената је занемарљиво, као и број студената који је остварио мање од 37 ЕСПБ бодова, што заслужује похвалу.

Стандард 9:  Наставно особље

На овом студијском програму ангажована су укупно 34 наставника и сарадника,  и то 25 наставника и 9 сарадника. Са пуним радним временом је ангажовано 19 наставника, а 6 је ангажовано са непуним радним временом (један са делом радног времена и 5 по уговору). Укупан број наставника је довољан да покрије потребе студијског програма. Просечно оптерећење наставника на овом студијском програму је 1,86. Проценат  часова активне наставе коју држе наставници ангажовани са пуним радним временом износи 82,80%.

[bookmark: _GoBack]Број сарадника на овом студијском програму је 9 од чега је 8 ангажовано са пуним радним временом, а један по уговору. Број сарадника је довољан да покрије укупан број часова наставе на овом студијском програму. Просечно оптерећење сарадника на овом студијском програму је 3,94. Неки од сарадника имају оптерећење до 18 часова, што у наредном периоду треба смањити.

Квалификације наставног особља одговарају нивоу њиховог задужења, што је документовано референцама и подацима доступним јавности. Један број наставника има већи број радова у међународним часописима и укључен је у домаће и међународне пројекте. Уз овај прилог су дате фотокопије радних књижица за све наставнике и сараднике, као и уговори о раду наставног и ненаставног особља. 

Величина групе одговара Допуни стандарда - предавања 300, а вежбе 50  - са дозвољеним повећањем од 10% за друштвено-хуманистичко поље.

Стандард 10: Организациона и материјална средства

Наставни процес се на Учитељском факултету  Призрен – Лепосавић одвија у складу са захтевима овог стандарда. За 580 студената на свим нивоима студија установа располаже са 2080 м2 бруто простора за извођење наставе, односно са 3,56 м2 бруто простора по студенту. Установа у свом поседу има 900 м2 простора и 1180м2 изнајмљеног простора. Приложени су уговори о изнајмљивању простора за потребе наставе, праксе и других активности. Учитељски факултет у Призрену – Лепосавићу, на основу уговора склопљеног са  Дечијим вртићем НАША РАДОСТ из Лепосавића и ВЕСЕЛО ДЕТИЊСТВО из Лешка, користи њихове просторије у циљу извођења стручне праксе на овом студијском програму.

За све службе и потребе наставе обезбеђен је одређени простор: установа располаже учионицама, библиотечким простором и читаоницом (40 места). Укупан број места у слушаоницама, кабинетима и лабораторијама је 229, што задовољава потребе студијског програма. Поред тога, установа има амфитеатар са 160 места (84 м2). 

Обезбеђен је простор за рад административног особља, студентског клуба и декана. Обезбеђен је одговарајући простор за наставнике и сараднике - кабинети за професоре са 15 места, као и зборница са 20 места.
 
Из листе вредније опреме која се користи у наставном процесу  види се да је Факултет обезбедио солидну техничку подршку, а на основу података о расположивим рачунарима (31 рачунар), може се рећи да је информациона подршка одговарајућа. 

У Tабели 10.1. наводи се да на Факултету постоји  4737 библиотечких јединица. Обезбеђен је и већи број уџбеника по предметима за овај студијски програм на српском језику, страним језицима и језицима мањина. Обавезни предмети су покривени обавезном литературом, училима и помоћним наставним средствима. Наведено је 363 уџбеника који покривају све предмете овог студијског програма.

Стандард 11: Контрола квалитета

Редовно се прати квалитет студијског програма кроз периодичну унутрашњу и спољашњу проверу. Из Извештаја о резултатима самовредновања (Прилог 11.1) види се да се након анализа предузимају одговарајуће мере за унапређење квалитета, курикулума, наставе, наставног особља, оцењивања студената, уџбеника и литературе. Политика обезбеђења квалитета је јавно публикован документ (Прилог 11.2). У контроли квалитета обезбеђена је активна улога студената.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-УЧИТЕЉСКИ ФАКУЛТЕТ У ПРИЗРЕНУ са седиштем у ЛЕПОСАВИЋУ, ПИБ: 101262118, Матични број: 09231951, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - ВАСПИТАЧ У ПРЕДШКОЛСКИМ УСТАНОВАМА у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

